ז' באדר תש"ף

3 במרס 2020

# המכללה האקדמית לחינוך ע"ש דוד ילין (ע"ר)

# מזמינה בזאת הגשת הצעות במסגרת מכרז פומבי מס' 1/2020

# למתן שירותי שיווק

**כמפורט להלן:**

1. **מהות ההתקשרות:**

**המכללה האקדמית לחינוך ע"ש דוד ילין (ע"ר)** (להלן: **"המכללה" ו/או "המזמינה"**) מזמינה בזה להגיש הצעות למתן שירותי שיווק עבור המזמינה, כמפורטבמסמכי המכרז (להלן: "**השירותים**").

1. התקשרות המזמין עם המציע שהצעתו עבור מתן השירותים תיבחר (להלן: "**נותן השירותים**"), תהיה בהסכם בנוסח המצורף למכרז. ההתקשרות תהא של נותן שירותים עצמאי ולקוח ובשום שלב לא יתקיימו יחסי עובד-מעביד בין נותן השירותים ו/או בין מי מעובדיו או המועסקים על ידו, לבין המזמין.
2. **עיון במסמכי המכרז**: החל ממועד פרסום המכרז ניתן יהיה לעיין במסמכי המכרז באתר האינטרנט של המזמינה שכתובתו: <https://www.dyellin.ac.il/bids/open_bids>.
3. **שאלות או בקשות להבהרות של המציעים** בקשר לסעיפים במכרז יש להפנות בכתב למזמינה, לכתובת דוא"ל noabi@dyellin.ac.il **עד** **יום חמישי ט"ז באדר תש"ף (12.3.2019) בשעה 16:00**. התשובות יופיעו באתר המכללה בכתובת הנ"ל.
4. **תנאי סף להגשת הצעות:**

רק מציע שימלא אחר כל התנאים שלהלן, באופן מצטבר, רשאי להגיש את הצעתו:

* 1. מציע שהוא תאגיד יצרף להצעתו תעודת התאגדות ותדפיס עדכני של תמצית הרישום המתנהלת לגביו בפנקס לפי דין.

מציע שהוא עוסק מורשה יצרף תעודת עוסק מורשה התקפה למועד הגשת הצעה זו.

* 1. המציע מקיים הוראות חוק עסקאות גופים ציבוריים (אכיפת ניהול חשבונות, תשלום חובות מס, שכר מינימום והעסקת עובדים זרים כדין), התשל"ו – 1976.

להוכחת עמידה בתנאי סף זה על המציע להמציא את כל האישורים הנדרשים לפי החוק הנ"ל ולחתום על תצהיר המצ"ב **כנספח ד'** למסמכי המכרז

* 1. המציע יתחייב לעשות שימוש אך ורק בתוכנות חוקיות.

המציע יצרף התחייבות חתומה כמפורט **בנספח ה'** למסמכי המכרז.

* 1. למציע ניסיון במתן שירותים בכל אחד מחמשת התחומים הכלולים בסעיף 1.2 לעיל עבור מוסד להשכלה גבוהה אחד לפחות במהלך השנים 2015 עד 2020. אין הכרח שהניסיון בקשר לכל התחומים יהיה באותו מוסד אך נדרש ניסיון בכל אחד מהתחומים במוסד להשכלה גבוהה אחד לפחות. ניסיון כנ"ל לגבי כל אחד מהתחומים יהיה למשך תקופה של 24 חודשים לפחות.

להוכחת האמור בסעיף זה יצרף המציע פירוט אודות ניסיונו על **נספח ו'** למסמכי המכרז.

1. **ניהול מו"מ-** המזמינה תהא רשאית, אך לא חייבת, לנהל מו"מ בהתאם למפורט בהזמנה למכרז.
2. אין באמור לעיל כדי לגרוע ו/או לפגוע מזכותה של המזמינה לבטל המכרז כקבוע בהזמנה למכרז.
3. יש להגיש את מסמכי המכרז כשהם חתומים על ידי המציע בכל עמוד ועמוד, במעטפה סגורה וחתומה שעליה יירשם **"מכרז 1/2020 למתן שירותי שיווק** עבור המכללה האקדמית לחינוך ע"ש דוד ילין (ע"ר)", ללא ציון סימני זיהוי של המציע, לתוך תיבת המכרזים שבמשרד חשב המכללה אצל המזמינה ברחוב מעגל בית המדרש 7, ירושלים, בניין א', קומה 4, חדר 421, **לא יאוחר מיום שלישי כ"ח באדר תש"ף (24.3.2020) בשעה 16:00**. לא ניתן יהיה לקבל את מסמכי המכרז לאחר מועד זה.

**בכבוד רב,**

**המכללה האקדמית לחינוך ע"ש דוד ילין (ע"ר)**